സ്ത്രീകള്ക്ക് വീടാണ് സുരക്ഷിത ഇടം വനിതാകാര്യ മന്ത്രാലയത്തില് സ്ത്രികള്ക്ക് വിലക്കേര്പ്പടുത്തി താലിബാന് കാബൂള്: രാജ്യത്തെ വനിതാകാര്യ മന്ത്രാലയത്തില് പ്രവേശിക്കുന്നതില് വനിതാ ജീവനക്കാര്ക്ക് വിലക്കേര്പ്പടുത്തി താലിബാന്. പുരുഷന്മാര്ക്ക് മാത്രമാണ് സ്ഥാപനത്തില് പ്രവേശനം അനുവദിച്ചിരിക്കുന്നതെന്ന് മന്ത്രാലയത്തിലെ ഉദ്യോഗസ്ഥ പറഞ്ഞതായി ദേശീയ മാദ്ധ്യമങ്ങള് റിപ്പോര്ട്ട് ചെയ്തു. നാല് വനിതാ ജീവനക്കാരെയും കെട്ടിടത്തിനുള്ളിലേക്കു പ്രവേശിക്കാന് അനുവദിച്ചിട്ടില്ല. ഇതല് പ്രതിഷേധിച്ച് മന്ത്രാലയത്തിനു സമീപം പ്രതിഷേധ പ്രകടനം നടത്താനാണു വനിത ഉദ്യോഗസ്ഥരുടെ തീരുമാനം. കായിക മത്സരത്തില് നിന്ന് വനിതകളെ വിലക്കിയതില് പ്രതിഷേധം നിലനില്ക്കുന്ന സാഹചര്യത്തിലാണ് താലിബന്റെ പുതിയ നീക്കം. അഫ്ഗാനില് താലിബാന് ഭരണമേറ്റെടുത്ത 19962001 കാലഘട്ടത്തില് സ്ത്രീകളുടെ അവകാശങ്ങളെല്ലാം നിഷേധിക്കുന്ന നീക്ക മുണ്ടായിരുന്നു. 20 വര്ഷങ്ങള്ക്കിപ്പുറം വീണ്ടും അധികാരത്തിലെത്തിയ താലിബാന് അവരുടെ പഴയകാല പാതയില് നിന്നും പൂര്ണമായും വ്യതിചലിച്ചിട്ടില്ല എന്നത് സമീപ സംഭവവികാസങ്ങള് വ്യക്തമാക്കുന്നു. അടുത്തിടെ തുല്യ അവകാശങ്ങള് ആവശ്യപ്പെട്ട് പ്രതിഷേധിച്ച വനിതകള്ക്ക് നേരെ താലിബാന് ഭീകരര് അക്രമം അഴിച്ചുവിട്ടിരുന്നു. ആദ്യ താലിബാന് സര്ക്കാരിന്റെ കാലത്ത് പെണ്കുട്ടികള്ക്കും സ്ത്രീകള്ക്കും വിദ്യാഭ്യാസം നിഷേധിക്കുകയും പൊതുജീവിതത്തില് നിന്ന് അകറ്റുകയും ചെയ്തിരുന്നു. സ്ത്രീകളോടുള്ള മനോഭാവത്തില് ഉള്പ്പെടെ തങ്ങള് മാറിയതായി അവര് ഇപ്പോള് അവകാശപ്പെടുന്നുണ്ടെങ്കിലും പൊളളയായ അവകാശ വാദമാണിതെന്നത് വ്യക്തമാണ്. സ്ത്രീകള്ക്ക് വീടാണ് സുരക്ഷിത ഇടമെന്ന് പ്രഖ്യാപിച്ച താലിബാന് അവരെ മിക്ക ജോലിസ്ഥലങ്ങളില്നിന്നും തിരികെ അയയ്ക്കുകയും ചെയ്തിരുന്നതായി റിപ്പോര്ട്ടുകളുണ്ട്. Tags